ORATIO. 15 



pro viribus prodesse conantem , tantopere sustentaret , mihique alacritatem 

 et ardorem adeo adderet. Incredibile est dictu quae susceperis, quaeque 

 egeris, ut apta in Academia nostra Astronomiae sedes esset. Accipias 

 velim solemnes gratias quas ego, et omnes, quotquot Astronomiae bene 

 cupimus , tibi publice agimus. Utinam perpetua tibi concederetur iuven- 

 tus, ut Patria et Academia te semper possideret; at quam nulla humana 

 prudentia naturae uecessitati eripere te possit, Deo Optimo Maximo gra- 

 tias agimus, aetatis tantum causa vacuam te reliquisse cathedram, et nos 

 a te non esse relictos aut te orbatos. Faxit Deus Optimus Maximus ut 

 longa tibi etiamnum vita contingat. Senectus tua, te tuisque florentibus, 

 laeta valetudine et integris exhilaretur viribus, et quae serius tibi cadat 

 vitae terrestris nox, quietus sit in aeternam beatorum vitam transitiis. 



Ex ordine virorum clarissimorum hodieque amicum desideramus , qui , 

 in alia terrarum orbis regione , procul dubio diem natalem huius Academiae 

 recordalur, et animo nobiscum esse studet, quamvis longissime a nobis 

 remotus. Clarissimus de Vriese a Rege Augustissimo in Indiam Orien- 

 talem missus est, agri culturam moderaturus, ex qua, per multos annos, 

 ingens pecunia rediit in patriae aerarium. Quum constet inter omnes, 

 patriam illo culturae reditu carere non posse, vix satis laudari possunt 

 summi Regis magistratus, quod iusto tempore curaverint, ne coloniae 

 fructus patriae perirent, sed uberius perciperentur. Publica auctoritate 

 peritus botanicus in Indiam Orientalem missus est, qui culturae conditio- 

 nem accuratius exploret, et summo magistratui indicet, quid emendandum 

 aut amplificandum esse videatur. Gravis et honorica haec missio a Rege 

 Augustissimo Vriesio nostro mandata est, cui muneris professorii vacatio 

 in triennium , illi legationi , concessa est , salvo tarnen honore et iure pro- 

 fessoris ordinarii. lam in terras quo tendebat delatus est, ac speramus ut 

 sanis et integris viribus provinciam sibi mandatam pulclire administret. 

 Ut suo tempore ad nos redeat optamus, et egregie meritus de patria et 

 disciplinis, per longam annorum seriem, Academiae Lugduno-Batavae 

 sit ornamentum. 



